शहर के सबसे बड़े हॉस्पिटल में जिंदगी और मौत के बीच जंग लड़ रहे आईपीएस सुरेंद्र दास के जहर खाने की जांच कानपुर पुलिस ने शुरू कर दी। एसएसपी अनंत देव सिंह ने बताया कि एसपी सुरेंद्र दास ने आत्महत्या करने से पहले एक सुसाइड नोट छोड़ा था जिसपर लिखा था कि वह अपने पारिवारिक झगडे से परेशान होकर यह कदम उठा रहे हैं। एसपी सुरेंद्र दास और उनकी पत्नी रवीना सिंह के बीच कुछ बातों को लेकर अक्सर विवाद होता था। घटना वाली रात भी दोनों के बीच विवाद हुआ था जिसके बाद एसपी ने इतना बड़ा कदम उठाया । कृष्ण जन्माष्टमी के दिन एसपी की पत्नी रवीना सिंह ने नॉनवेज बर्गर मंगा कर खाया था जिस पर दोनों की बीच जमकर झगड़ा हुआ था। फोरेंसिक जाँच के दौरान एसपी के दोनों मोबाइल फोन टूटे मिले। पुलिस परिवार के लोगो ंके अलावा एसपी के फालोवर और स्टाफ से पूछताछ कर रही है।